paragraph_text: "The Power of Good-Bye" je četvrti singl američke pjevačice Madonne sa sedmog studijskog albuma Ray of Light. Ovu pop-baladu su napisali Madonna, William Orbit i Patrick Leonard, te je dobila izvrsne recenzije glazbenih kritičara, iako nije ponovio uspjehe na ljestvicama kao prethodni singlovi s albuma. Kao singl je puštena u jesen 1998., a 2001. je uključen na kompilaciju najvećih hitova GHV2.